Rienslia bied gerieflike selfsorgverblyf in Framesby in Port Elizabeth. Die gastehuis is naby verskeie restaurante, winkelsentrums, die N2 en die middestad.
Verblyf word in 2 pragtige ruim slaapkamers in die gastehuis in 'n rustige tuin aangebied. Die slaapkamers deel 'n badkamer, aparte gaste-toilette, 'n sitkamer en 'n T-kamer met OpenView-kanale. WiFi is beskikbaar.
Rienslia was 'n sorgsentrum en het opritte en handrelings wat dit rolstoelvriendelik en veilig vir gaste met gestremdhede maak. Dié geriewe is ook in die badkamers en toilette beskikbaar.
Daar is 'n onderdak-eetarea en -sitarea buite, en verskeie ver…
Daar is 'n onderdak-eetarea en -sitarea buite, en verskeie versteekte plekkies in die tuin. Gaste se sekuriteit is top-prioriteit by Rienslia en daarom is daar streng toegangsbeheer.
Die gashere bied begeleide toere na Addo-olifant Nasionale Park, Tsitsikamma en die res van die Tuinroete, sowel as stadstoere met 'n Franse en Engelse toergids. Hulle weet besonders baie van die stad en Addo-olifant Nasionale Park.